**Likumprojekta “Grozījums likumā “Par palīdzību dzīvokļa jautājumu risināšanā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums likumā “Par palīdzību dzīvokļa jautājumu risināšanā”” (turpmāk – likumprojekts) mērķis ir saskaņot vienotu tiesisko regulējumu mājokļa pabalsta nodrošināšanai, kas noteikts likumprojektā “Grozījumi Sociālo pakalpojumu un sociālās palīdzības likumā”” (898/Lp13).  Likumprojekts stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, pamatojoties uz 2021.gada 25.februārī Saeimā 2.lasījumā pieņemto likumu “Grozījumi Sociālo pakalpojumu un sociālās palīdzības likumā” (898/Lp13). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd likuma “Par palīdzību dzīvokļa jautājumu risināšanā” pārejas noteikumu 16.punkts nosaka, ka grozījumi šajā likumā attiecībā uz vārdu "dzīvokļa pabalsts" aizstāšanu ar vārdiem "mājokļa pabalsts", [3.](https://likumi.lv/ta/id/56812#p3) panta 5. punkta un [25.](https://likumi.lv/ta/id/56812#p25) panta izteikšanu jaunā redakcijā, kā arī  [25.2](https://likumi.lv/ta/id/56812#p25.2) panta otrās daļas papildināšanu ar 3. punktu stājas spēkā 2021. gada 1. aprīlī.  Ņemot vērā Latvijas Pašvaldību savienības iebildumus par visā valstī vienota mājokļa pabalsta ieviešanas termiņu 2021.gada 1.aprīlī, kam nepieciešams laiks apgūt izmaiņas lietojumprogrammā SOPA, kā arī ņemot vērā administratīvi teritoriālās reformas ieviešanas termiņu, Labklājības ministrija izstrādāja likumprojektu “Grozījumi Sociālo pakalpojumu un sociālās palīdzības likumā”” (898/Lp13), kurš paredz vienotu mājokļa pabalsta ieviešanas termiņu pārcelt no 2021.gada 1.aprīļa uz  2021.gada 1.jūliju.  Savukārt, 2021.gada 25.februārī Saeima 2.lasījumā pieņēma likumu “Grozījumi Sociālo pakalpojumu un sociālās palīdzības likumā”, kurš nosaka pārcelt vienotu mājokļa pabalsta ieviešanas termiņu no 2021.gada 1.aprīļa uz  2021.gada 1.jūliju (Sociālo pakalpojumu un sociālās palīdzības likuma pārejas noteikumu 43.punkts).  Ņemot vērā minēto, ir nepieciešami analoģiski grozījumi likuma “Par palīdzību dzīvokļa jautājumu risināšanā” pārejas noteikumu 16.punktā.  Līdz ar to, likumprojekts paredz likuma “Par palīdzību dzīvokļa jautājumu risināšanā” pārejas noteikumu 16.punktā aizstāt skaitļus un vārdus “2021.gada 1.aprīlī” ar skaitļiem un vārdiem “2021.gada 1.jūlijā”. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs zemu ienākumu mājsaimniecības, kuras nodrošināmas ar dzīvojamo telpu, kurām ir nekustamais īpašums, kā arī tās, kuras vēršas valsts un pašvaldības iestādēs pēc materiāla atbalsta un atvieglojumiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R. Petraviča

Veinberga 60008558

[Inese.Veinberga@lm.gov.lv](mailto:Inese.Veinberga@lm.gov.lv)

v\_sk = 521